TORONTO. Vo štvrtok to vyhlásila šéfka Medzinárodného menového fondu (MMF) Christine Lagardeová.
Počas svojho prejavu v Toronte Lagardeová vyzvala svetových lídrov, aby "urobili všetko, čo bude potrebné" pre obnovu svetového finančného systému, ktorý sa stále zotavuje z finančnej krízy v rokoch 2007 až 2009, a ktorý naďalej oslabuje dlhová kríza v eurozóne.
Podľa Lagardeovej svetový finančný systém stále nefunguje dobre, pričom existujú mocné skupiny, ktoré robia kroky proti zavedeniu nových pravidiel.
"Je zaujímavé ako niektoré banky tvrdia, že nová regulácia bude priveľkým bremenom a potom utratia stovky miliónov dolárov za lobistickú kampaň, aby im zabránili," vyhlásila šéfka MMF. P
odľa jej slov je pokrok potrebný najmä v spoločnostiach, ktoré sa považujú za príliš veľké na to, aby zbankrotovali. Podľa Lagardeovej by regulátori mali koordinovať a nastaviť pravidlá pre tieto spoločnosti.